Budyšin (CK/SN). Młodźi Arabojo maja rytmus w kreji. Tole bě minjenu sobotu w hudźbnej rumnosći Budyskeho Kamjentneho domu pytnyć. Pod nawodom Andreasa Krampfa, projektoweho managera młodźinskeho centruma, wuspytachu so na instrumentach. Rytmiske instrumenty so jim wosebje spodobachu, štož bě tež za wopytowarjow putace. Knježeše wulkotna nalada, runje tak we wšitkich druhich rumnosćach, hač při blidotenisu abo karaoke. Nimo toho móžeše sej kóždy ruku z wobrazami pomolować dać a při tym swoju kreatiwnosć dopokazać. To samsne płaćeše při zhotowjenju t-shirtow abo při improwizaciskim dźiwadle. Na dworje zetkachu so skaterojo k wuměnje nazhonjenjow.
szl_Latn